OpenLLM-France/wikimedia huggingface dataset:
# Platja de Can Cristus

La platja de Can Cristus, o de Can Cristos, és una platja del municipi de Calonge i Sant Antoni (Baix Empordà), situada en un tram de roquissar amb moltes cales petites, entre les poblacions de Platja d'Aro i Sant Antoni de Calonge. És la continuació de la platja de ses Torretes, de la que està separada per unes roques que arriben fins al mar. Orientada a l'est-sud-est, té una longitud de 249 m i una amplada mitjana de 32 m, formada per sorra mitjana i gruixuda. S'hi accedeix a peu pel camí de ronda.
Disposa de tot tipus de serveis, com sanitaris, dutxes, punt de socorrisme i primers auxilis, tot tipus de lloguers, quiosquets i rampes d’accés per a persones amb mobilitat reduïda. La presència de tres càmpings propers contribueix al fet que la platja tingui una alta ocupació.
L'Agència Catalana de l'Aigua efectua un control setmanal de la qualitat de l'aigua, durant la temporada de bany, amb el resultat d'excel·lent. La platja ha estat distingida amb el distintiu de Bandera Blava, que reconeix internacionalment la qualitat de l'aigua i serveis.

## Referències

* ↑ «Mapa topogràfic de Catalunya». Institut Cartogràfic i Geològic de Catalunya.
* ↑ Crestas, Pako. Les platges de la Costa Brava de Blanes a Palamós. Valls: Cossetània, juny 2011, p. 178-179. ISBN 978-84-9791-895-4.
* ↑ «Platges i dunes de Catalunya». Laboratori d'Anàlisi i Gestió del Paisatge, Universitat de Girona.
* 1 2 «Cala Cristus». Agència Catalana de Turisme.
* ↑ «Cala Cristus-Ses Torretes». Agència Catalana de l'Aigua.
* ↑ «96 platges i 24 ports, guardonats amb la Bandera Blava 2023 a Catalunya». Acció Climàtica, Alimentació i Agenda Rural. Generalitat de Catalunya, 04-05-2023.
# Rostovka

Rostovka (en rus: Ростовка) és un poble de l'óblast de Lípetsk, a Rússia, que el 2011 tenia 44 habitants. Pertany al districte rural d'Úsman.

## Referències

* ↑ «Комсомольская правда». «В Липецкой области в селе сгорело 103 дома». Николай Боков, 30 июля 2010. Проверено 01-08-2010
# Enric Serra i Auqué

Enric Serra i Auqué (Barcelona, 7 de gener de 1858 - Roma, 16 de febrer de 1918) fou un pintor català.

## Biografia

Va néixer al carrer del Regomir de Barcelona, fill del sabater Pere Serra i Flaqué, natural de L'Escala, i de Maria Auqué i Fabregat, natural de Gratallops. Alumne de Llotja des del 1874, fou deixeble de Domènec Talarn i Ribot i de Ramon Martí i Alsina. Com la majoria dels seus coetanis, va anar a cursar estudis a Roma, en aquest cas subvencionat pels germans Masriera, els argenters Torruella i el Marquès de Castellbell. Resident a Roma des del 1878, esdevingué un dels pintors més significatius de l'última etapa de l'escola romana, és a dir, d'aquell estol d'artistes que es vincularen a l'obra de Fortuny i els seus seguidors. Interessat pels paisatges lacustres romans, els quals tractà sovint, fou admirat per alguns -fins i tot internacionalment- i alhora criticat pel seu reiterat virtuosisme pels defensors d'un art nou. Fou membre de l'Acadèmia Chigi, una mena de santuari obligat per a la majoria dels pintors hispànics pensionats a Roma.
Amb el temps va convertir-se en un dels pintors de més èxit entre els que residien en aquella ciutat a la seva època. En un primer moment conrea temes orientalitzants influït per Marià Fortuny i Ramon Tusquets.
Més endavant, quan comença a tenir fama i esdevé una personalitat, el seu taller és un lloc de visita per als pintors joves en la seva primera estada a Roma. Col·leccionista d'antiguitats i mobles, sovint en les seva pintura es reflecteixen aquests exòtics escenaris de fons. Exposà regularment a la Sala Parés. El 1895 s'instal·la a París.
El mateix papa Lleó XIII li va fer encàrrecs pel vaticà i per la composició d'un mosaic amb la Mare de Déu i el Nen destinat al Monestir de Santa Maria de Ripoll.
A Catalunya es poden trobar obres seves exposades en diferents institucions públiques, entre elles el Museu Nacional (MNAC) i la Biblioteca Museu Víctor Balaguer de Vilanova i la Geltrú (per exemple paisatge romà), on els quadres van ser donats pel mateix artista al polític i escriptor Víctor Balaguer i Cirera.

## Referències

* 1 2 Registre de Naixements de l'Ajuntament de Barcelona, any 1858, llibre 1r, foli 49, número de registre 196.
* ↑ Mendoza 1995: p. 197

## Bibliografia

* Mendoza, Cristina. Ramon Casas, Retrats al carbó. Sabadell: Editorial AUSA, 1995, pp. 282 (catàleg). ISBN 84-8043-009-5.
# Chromis pembae

Chromis pembae és una espècie de peix de la família dels pomacèntrids i de l'ordre dels perciformes.

## Morfologia

Els mascles poden assolir els 13 cm de longitud total.

## Distribució geogràfica

Es troba des de la Mar Roja fins a Tanzània.

## Referències

* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Sona Jobarteh

Maya Sona Jobarteh (Londres, 17 d'octubre de 1983) és una cantant, compositora i instrumentista anglogambiana. Compositora de la banda sonora del documental Motherland (2010), s'ha fet famosa internacionalment, ja que és la primera dona que toca professionalment la kora, un instrument tradicional de l'Àfrica occidental.

## Biografia

Sona Jobarteh va néixer el 1983 a la capital del Regne Unit d'una mare pintora i directora de cine anglesa, Galina Chester, i d'un pare músic gambià, Sanjally Jobarteh. Neta del griot Amadu Bansang Jobarteh, el millor instrumentista de kora de Gàmbia, Sona es va criar en un ambient en el qual la música era omnipresent. A més de la influència de son pare, és sobretot l'ensenyament del seu germà gran, Tunde Jegede, quan només tenia tres anys que faria d'ella una virtuosa en kora, un instrument aleshores reservat als homes. A més a més, també és cosina d'altres experts de kora com ara el malienc Toumani Diabaté.
Va començar a tocar públicament al London's Jazz Café a l'edat de quatre anys i després va fer concerts en diversos festivals durant la seva infantesa i adolescència.
Més endavant va estudiar al Royal College of Music de Londres, aprenent i tocant-hi el violoncel, el piano i també el clavicembal. Posteriorment va anar a la Purcell School of Music on aprengué la composició.

## Discografia

* Spoken Herbs (2006) productora i artista convidada
* Music of the Diaspora (2006) banda sonora original de 500 Years Later)
* Nu Beginin' (2007) artista convidada
* Afro Acoustic Soul(2008)
* Light in the Shade of Darkness (2008) productora i artista convidada)
* Motherland: The Score - (2010)
* Fasiya - (2011)
# Pathari (Malwa)

Pathari fou un estat tributari protegit a l'agència de Malwa, Índia central.
La superfície era de 39 km² i la població de 1.436 habitants el 1901. Els ingressos s'estimaven el mateix any en 16.000 rúpies. El sobirà portava el títol de thakur i era un rajput chauhan.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908. , article Malwa Agency
# Jagatipala

Jagatipala fou cap suprem de Ruhunu del 1053 al 1057. Era un natiu d'Ayodhya, que després de desembarcar a Ceilan va rebre l'adhesió de molts habitants del districte que no estaven satisfets amb Vikrama Pandya. Jagatipala fou reconegut com a cap suprem.
Després de quatre anys Jagatipala va morir en batalla contra els coles i la seva esposa reina, la seva filla i altres membres de la cort foren fets presoners i enviats al rei Cola Rajendra Cola II. A Ruhunu va emergir un nou líder anomenat Loka (Lokeswara).

## Referències

* Outlines of Ceylon history, per Donald Obeyesekere, "Times of Ceylon", Colombo, 1911.
# Manuel Vivanco Menchaca

Manuel Vivancos Menchaca (Sevilla, 26 de setembre de 1834 - ?) fou un polític andalús, germà de Jenaro Vivanco Menchaca, Emilio Vivanco Menchaca i Enrique Vivanco Menchaca.

## Trajectòria

Des del 1849 fou funcionari de l'estat. Treballà als governs civils de Sevilla, Càceres, Cadis, Barcelona, València i Madrid. Fou alcalde corregidor de Jerez de la Frontera el 1868 i director del Banc d'Espanya el 1882. Fou elegit diputat per Partit Conservador per les Borges Blanques a les eleccions generals espanyoles de 1879, per Balaguer a les eleccions generals espanyoles de 1899 i novament per les Borges Blanques a les eleccions generals espanyoles de 1903. El 1905 fou nomenat governador civil de Lleida, com anteriorment ho havia estat de Barcelona (1891), Màlaga (1890) i Segòvia (1877).

## Obres

* Reforma electoral. Ley electoral para diputados a Cortes y concejales (1907)

## Notes

* ↑ José Varela Ortega. El poder de la influencia: geografía del caciquismo en España (1875-1923), p.724.

## Enllaços externs

* Fitxa del Congrés dels Diputats (castellà)
* Els parlamentaris catalans Arxivat 2014-01-03 a Wayback Machine.
# QFN

QFN (acrònim de Quad-FLat No-leads) és un tipus d'encapsulat de circuit integrat dintre de la tecnologia de muntatge superficial o SMT. A diferència de l'encapsulat QFP, no té terminals de connexió com es pot veure a la Fig.1, la qual cosa suposa una reducció de mida important. També es pot anomenar MLP(Micro Leadframe). QFN està definit per la norma MO-220 de l'organisme de normalització de semiconductors JEDEC.

## Estructura

Com es pot veure a la Fig.2 :
* L'encapdulat no té terminals de connexió, només àrees de connexió.
* La part interna del IC o die està connectada a les àrees de connexió mitjançant un procés que es diu "wire bonding"

## Variants

Aquest encapsulat està disponible al mercat sota diferents noms depenent del fabricant, els més típics són :
| Encapsulat | Encapsulat | Fabricant |
| DFN | dual flat no-lead package | |
| TDFN | thin dual flat no-lead package | |
| UTDFN | ultra-thin dual flat no-lead package | |
| XDFN | extremely thin dual flat no-lead package | |
| QFN | quad flat no-lead package | |
| QFN-TEP | quad flat no-lead package with top-exposed pad | |
| TQFN | thin quad flat no-lead package | |
| LLP | leadless leadframe package | National Semiconductor |
| LPCC | leadless plastic chip carrier | ASAT Holdings |
| MLF | micro-leadframe | Amkor Technology |
| MLPD | micro-leadframe package dual | |
| MLPM | micro-leadframe package micro | |
| MLPQ | micro-leadframe package quad | |
| DRMLF | dual-row micro-leadframe package | |
| VQFN | very thin quad flat no-lead | Texas Instruments and others |

## Referències

* ↑ «Guia d'encapsulat QFN» (en anglès). [Consulta: 1r desembre 2016].
* ↑ «Tutorial de WIre bonding» (en anglès). Arxivat de l'original el 2019-11-21. [Consulta: 1r desembre 2016].
* ↑ «Variants QFN» (en anglès). [Consulta: 1r desembre 2016].
# Son of Sam

Son of Sam és un grup estatunidenc d'horror punk que es va crear l'any 2000 com a projecte paral·lel de Todd Youth mentre era guitarrista de Danzig. La formació inicial comptava amb membres de Samhain, Danzig i AFI. El nom del grup es va inspirar en l'assassí en sèrie David Berkowitz, conegut com «El fill de Sam».

## Història

El 1999, Glenn Danzig va convidar Todd Youth com a guitarrista per a la gira de reunió de Samhain, en substitució del guitarrista original, Pete «Damien» Marshall, que havia optat per anar de gira amb Iggy Pop. Tocar la guitarra amb Samhain va inspirar Youth a compondre un àlbum sota la influència de Samhain. Després va contactar amb Steve Zing i London May (ambdós exmembres de Samhain) que van acceptar participar en la gravació de l'àlbum. Davey Havok, el cantant d'AFI, el grup que havia telonejat la gira de reunió de Samhain, va ser convidat a escriure'n les lletres i a enregistrar les veus del disc. De seguida van gravar un àlbum de 10 cançons titulat Songs from the Earth i el van publicar amb Nitro Records el 2001. «Per a mi, fer aquest disc va ser una mena d'homenatge a Samhain. Tocar la guitarra amb Samhain a la gira de reunió va ser un honor. M'havia oblidat de quant estimo i respecto la banda», va declarar Youth. L'àlbum compta amb la guitarra i el teclat de Glenn Danzig a les cançons «Stray» i «Songs From The Earth».
El segon àlbum, Into the Night, es va gravar i publicar el 2008 amb el cantant de The Chelsea Smiles, Ian Thorne, en substitució de Davey Havok que estava ocupat amb el seu segell discogràfic Interscope Records. Todd Youth va morir el 27 d'octubre de 2018.

## Discografia

* Songs from the Earth (2001)
* Into the Night (2008)

## Referències

* ↑ «Son of SAM». Punknews.org. [Consulta: November 21, 2016].
* ↑ HUEY, Steve. «Son of Sam – Artist Biography». AllMusic. [Consulta: November 21, 2016].
* ↑ «Son of Sam - Songs from the Earth (album review ) | Sputnikmusic». [Consulta: 1r gener 2024].
* ↑ Sharp, Tyler. «Danzig, Warzone, etc. Guitarist Todd Youth Has Died» (en anglès), 27-10-2018. [Consulta: 1r gener 2024].
* ↑ Britt, Reid. «Son of Sam's INTO THE NIGHT is a bloody huge success», 07-07-2015. [Consulta: 1r gener 2024].
# Inmaculada Martínez Cervera

Inmaculada Martínez Cervera (València, 10 d'octubre de 1971) és una política valenciana, diputada al Congrés dels Diputats en la VII Legislatura.
És diplomada en Magisteri i llicenciada en Pedagogia per la Universitat de València. Ha treballat com a funcionària interina a l'Institut Valencià de la Joventut de la Generalitat Valenciana. Militant del Partido Popular fou escollida diputada a les eleccions generals espanyoles de 2000 en substitució de Francesc Camps i Ortiz. Fou adscrita de la Comissió d'Educació, Cultura i Esport i de la Comissió de Política Social i Treball del Congrés dels Diputats. A les eleccions generals espanyoles de 2004 figurà en el desè lloc de les llistes del PP, però a les eleccions el PP va perdre un dels nou escons i no es van produir vacants durant la legislatura. Ja no figuraria a les llistes en les eleccions generals espanyoles de 2008.

## Referències

* ↑ Fitxa del Congrés dels Diputats
* ↑ «Llistes del PP a les eleccions de 2004». Arxivat de l'original el 2006-12-09. [Consulta: 28 juliol 2015].
* ↑ Candidats del PP a les eleccions de 2008
# Àbia

* Per a altres significats, vegeu «Àbia (filla d'Heracles)».
Àbia (grec: Αβία Avía; grec antic: Ἀβία Abía; llatí: Abia) és una vila i antic municipi de Grècia que actualment forma part del terme municipal de Mani Occidental, Messènia, al golf de Messènia. Es correspon amb l'antiga ciutat homònima, que els antics identificaven amb l'homèrica Ira, la qual hauria rebut el seu nou nom d'Àbia, la filla d'Hèracles. Al segle iii aC es va incorporar a la Lliga Aquea juntament amb Túria i Fares, i en temps d'Hadrià encara conservava certa importància. Durant l'edat mitjana va caure en decadència, i la nova vila que aparegué al mateix emplaçament rebia el nom de Παληόχωρα (Paliókhora, 'vila vella'); el 1926 canvià el nom i adoptà el nom de l'antiga ciutat.

## Referències

* ↑ Smith, William (ed.). «Abia». Dictionary of Greek and Roman Geography (1854). [Consulta: 20 febrer 2021].
* ↑ Λιθοξόου, Δημήτρη. «Μετονομασίες των χωριών της Ελλάδας». Δημήτρης Λιθοξόου. [Consulta: 27 gener 2021].
# Daniel Mach

Daniel Mach (Perpinyà, 4 de desembre del 1955) és un polític francès i nord-català, alcalde de Pollestres i exdiputat a l'Assemblea Nacional Francesa.

## Biografia

Inicialment milità a la Unió per a la Democràcia Francesa (UDF), partit amb el qual fou tinent d'alcalde (1989-1995) i posteriorment alcalde (des del 1995) de Pollestres. Va donar suport a la candidatura de François Bayrou a les eleccions presidencials franceses de 2002 abans d'unir-se a la Unió pel Moviment Popular (UMP).
Amb aquest partit fou elegit diputat per la primera circumscripció dels Pirineus Orientals a les eleccions legislatives franceses del 2002, i en fou reelegit a les del 2007 amb el 56,98% dels vots emesos. Fou candidat a la reelecció el 17 de juny del 2012, moment en què portava com a suplent l'advocat fiscal Romain Grau, delegat departamental de la Unió de Demòcrates i Independents (UDI), però només va obtenir el 33,82% dels vots, contra el 42,95% del candidat del Partit Socialista, Jacques Cresta, i el 23,24% pel del Front Nacional, Louis Aliot.
És pare del jugador de rugbi Brice Mach, taloner del Castres Olympique.
Daniel Mach va presentar una denúncia contra el raper Monsieur R, afirmant que la seva cançó «FranSSen» era un «ultratge a la decència pública». Però el tribunal el va absoldre el juny del 2006. Ha estat jutge titular del Tribunal Superior de 23 d'octubre del 2007. També és membre del col·lectiu Jamais sans mon departement.

## Referències

* ↑ Liste des citoyens ayant présenté les candidats à l'élection du président de la République de 2002
* ↑ Annonce de la convocation au Tournoi des Six Nations 2014 pour Brice Mach, Rugbyrama, 15 février 2014
* ↑ Relaxe du rappeur Monsieur R, accusé d'injure raciale Arxivat 2007-05-13 a Wayback Machine., Le Nouvel Observateur, 3 de maig de 2007

## Enllaços externs

* Fitxa de l'Assemblea Nacional Francesa
# Taj

Taj, també transcrita Tadj, és la paraula àrab que designa a la corona. La paraula és d'origen persa i deriva de l'antic persa tag (armeni t'ag, arameu taga). L'àrab la va agafar de l'arameu. En plural es diu tijan. Aquesta paraula s'empra en diversos títols de governants, especialment Taj-ad-Din (Corona de la religió) i Taj-ad-Dawla (corona de la dinastia); també s'empren sovint els títols Taj-al-Mulk (corona del Regne) i Taj-al-Mil·la (corona de la Comunitat) i altres. Entre els personatges amb aquest làqab destaquen:
* Tadj al-Din Yildiz, emir de Gazni 1206-1215
* Alishah Tadj al-Din, visir dels kans Il-kans Oldjeitu (1304-1316) i Abu Said Bahadur Khan (1317-1335)
* Abu-l-Fadl Nasr Taj-ad-Din, emir safàrida
* Tadj al-Din Firuz Shah, sultà bahmànida del Dècan (1397-1422)
* Ahmadi ben Khird Tadj al-Din, el poeta otomà més gran del segle xiv
* Malik Taj al-Din ibn Qutb al-Din (+ 1351), màlik mihrabànida de Sistan de 1346 a 1350
* Malik Taj al-Din Shah-i Shahan, màlik mihrabànida de Sistan de 1383 fins a la seva mort el 1403.
* Taj-ad-Dawla, emir buwàyhida del Khuzestan vers 983-985.
* Abu-Saïd Taj-ad-Dawla Tútuix I, emir seljúcida de Síria 1085–1086 i 1094–1095, a Damasc 1079-10965
* Taj-ad-Dawla Alp Arslan al-Akhras 1113–1114
Taj forma part del nom del mausoleu indi Taj Mahal

## Referències

* Enciclopèdia de l'Islam, X, 58 a 60
# Thomas Bérard

Thomas Bérard (o Bérault o Béraud ) és el vintè gran mestre de l'Orde del Temple. Es dubta sobre el seu origen. Per uns era italià i per a altres anglès.
Va succeir el 1256 al gran mestre Renaud de Vichiers. Va exercir les seves altes funcions en les més tristes circumstàncies, successivament hipotecat en les querelles del seu ordre amb la dels Hospitalaris, i sent testimoni dels progressos del sultà mameluc Baibars, que, a poc a poc, va obligar els cristians de Palestina a tancar després dels murs de Sant Joan d'Acre, el darrer baluard del Regne de Jerusalem.
El gran mestre Thomas Bérard va morir a 1273.

## Bibliografia consultada

* Demurger, Alain. Auge i caiguda dels Templers. Barcelona: Ediciones Martínez Roca, SA, 1986. ISBN 84-270-1024-9.
* Walker, Martin. La història dels Templers. Barcelona: Edicomunicación, S.A., 1993. ISBN 84-7672-503-5.
| Precedit per: Renaud de Vichiers | Gran Mestre 1256 - 1273 | Succeït per: Guillaume de Beaujeu |
# Spongiosperma

Spongiosperma és un gènere botànic de planta amb flor amb sis espècies que pertany a la família de les apocinàcies. És originari de Sud-amèrica tropical on es distribueix per Colòmbia, Veneçuela i el nord del Brasil.

## Taxonomia

El gènere va ser descrit per James Lee Zarucchi i publicat a Agricultural University Wageningen Papers 87(1): 48–50. 1987[1988].

## Espècies acceptades

A continuació s'ofereix un llistat de les espècies del gènere Spongiosperma acceptades fins a octubre de 2013, ordenades alfabèticament. Per a cadascuna s'indica el nom binomial seguit de l'autor, abreujat segons les convencions i usos.
* Spongiosperma cataractarum Zarucchi
* Spongiosperma grandiflorum (Huber) Zarucchi
* Spongiosperma longilobum (Markgr.) Zarucchi
* Spongiosperma macrophyllum (Müll.Arg.) Zarucchi
* Spongiosperma oleifolium (Monach.) Zarucchi
* Spongiosperma riparium (Monach.) Zarucchi

## Vegeu també

* Història de la botànica
* Característiques de les apocinàcies

## Referències

* ↑ «Spongiosperma». Royal Botanic Gardens, Kew: World Checklist of Selected Plant Families. [Consulta: 11 desembre 2009].
* ↑ Spongiosperma a PlantList
* ↑ «Spongiosperma». Tropicos.org. Missouri Botanical Garden. [Consulta: 25 novembre 2013].
# Àban

Àban (en rus: Абан) és un poble (un possiólok) del krai de Krasnoiarsk, a Rússia, segons el cens del 2021 tenia 8.618 habitants. És la seu administrativa del districte municipal homònim.

## Referències

* ↑ «Историческая справка | Официальный сайт муниципальное образование Абанский район». Arxivat de l'original el 2021-01-18. [Consulta: 29 gener 2021].
* ↑ Большая Советская Энциклопедия. Гл. ред. А. М. Прохоров, 3-е изд. Т. 1. А — Ангоб. 1969. 608 стр., илл.; 47 л. илл. и карт, 1 отд. л. табл.
* ↑ «История основания Абанского района Красноярского края. Архитектура Красноярского края. Памятники Архитектуры». Arxivat de l'[www.naov.ru/?abanskii_raion original] el 2013-04-17.